CELEX: 62008TO0401
Language: hu
Date: 2008-11-14
Title: Az Elsőfokú Bíróság elnökének 2008. november 14-i végzése.#Säveltäjäin Tekijänoikeustoimisto Teosto ry kontra az Európai Közösségek Bizottsága.#Ideiglenes intézkedés iránti kérelem - A szerzői jogi közös jogkezelés terén tanúsított összehangolt magatartás megszüntetését elrendelő bizottsági határozat - Végrehajtás felfüggesztése iránti kérelem - Sürgősség hiánya.#T-401/08 R. sz. ügy.

Az Elsőfokú Bíróság elnökének 2008. november 14‑i végzése – Säveltäjäin Tekijänoikeustoimisto Teosto kontra Bizottság
      (T‑401/08. R. sz. ügy)
      „Ideiglenes intézkedés iránti kérelem – A szerzői jogi közös jogkezelés terén tanúsított összehangolt magatartás megszüntetését elrendelő bizottsági határozat – Végrehajtás felfüggesztése iránti kérelem – Sürgősség hiánya”
      1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            „Fumus boni iuris” – Sürgősség – Kumulatív jelleg – A vizsgálat sorrendje és módja (EK 225. cikk, (1) bekezdés, EK 242. cikk
            és EK 243. cikk; az Elsőfokú Bíróság eljárási szabályzata, 104. cikk, 2. §) (vö. 21–24. pont)
      2.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Sürgősség – Súlyos és helyrehozhatatlan kár – Vagyoni kár (EK 242. cikk és EK 243. cikk; az Elsőfokú Bíróság eljárási szabályzata,
            104. cikk, 2. §) (vö. 34–37., 40. pont)
      Tárgy
      
         
               Az EK 81. cikk és az EGT‑megállapodás 53. cikkének alkalmazási eljárásával kapcsolatos 2008. július 16‑i, C (2008) 3435 végleges
                  bizottsági határozat (COMP/C2/38.698. – CISAC‑ügy) 3. cikke és 4. cikke (2) és (3) bekezdése együttes, felperest érintő rendelkezései
                  végrehajtásának felfüggesztése iránti kérelem.
               
            Rendelkező rész
      1)         Az Elsőfokú Bíróság az ideiglenes intézkedés iránti kérelmet elutasítja.
      2)         Az Elsőfokú Bíróság a költségekről jelenleg nem határoz.